cyanic-selkie/wikianc huggingface dataset:
Tartu seiklused
Valmimine
"Tartu seiklused" kandis alguses tööpealkirja "Sabotage Agent" ("Sabotaažiagent"), kuid kasutati ka pealkirja "Tartu". Film linastus Inglismaal 1943. aasta lõpus nime all, 8 minutit pikemana (111 minutit) kui USA-s (103 minutit). Vahe tuleneb lühikestest lisastseenidest, mis on peamiselt filmi lõpus, ning alternatiivsetest ja pikematest lõikudest kogu filmis. Mõlemas versioonis näidatakse tehase plahvatuse ajal erinevat välispilti. Võtted toimusid peamiselt 1942. aasta juulis ja augustis MGMi Londoni stuudiotes; see oli firma esimene film Suurbritannias pärast kaheaastast pausi.
Filmi režissöör oli ameeriklane, kuid kõigis osades olid britid ning peaosas Donat, kelle viimane film "The Young Mr Pitt" oli propagandafilm, nii nagu ka "Tartu seiklused". Haruldane on, et filmid kasutati sõjasaagiks saadud pommitajat Junkers Ju 88, mis kandis Luftwaffe sümboolikat. Autentsuse saavutamiseks kasutati ka arhiivikaadreid Londoni pommitamisest ja hävitajast Messerschmitt Bf 110. (Üks Junkers Ju 88 A-4 maandus eksikombel Bristolis kuningliku õhujõu Lulsgate Bottomi õhuväebaasis pärast pommitusretke Birkenheadile 23.–24. juulil 1941. Mõlemat filmis näidatud lennukit kasutas eskadrill nr 1426 hüüdnimega RAFwaffe. )
Iseloomustus
"Tartu seiklustes" kujutatakse natsiohvitsere ülimalt vastumeelsete ja pinnapealsetena. Nad tunnistavad, et kasutavad Hitleri sõda vaid kattevarjuna oma egoistlikele püüdlustele. Tartu tüssab tehasedirektorit kergesti, rõhudes tolle soovile alluvate ees tark välja näha. Ta pääseb valvepunktist läbi, vihjates lubadusele valveülemale tüdruk. Üks naine algatab vandenõu Tartu vastu, kasutades ära natsiohvitseri soovi temaga suhet arendada ning saada aukõrgendust.
Harilik sipelgherilane
Harilik sipelgherilane (Mutilla europaea) on kiletiivaliste seltsi kuuluv putukaliik.
Putukat on ka Eestis.
Itaallanna Alžiiris
"Itaallanna Alžiiris" (originaalpealkiri itaalia keeles "L’Italiana in Algeri") on Gioachino Rossini koomiline ooper (dramma giocoso) kahes vaatuses Luigi Mosca samanimelisele ooperile (1808) Angelo Anelli kirjuta­tud libreto järgi. Mõningaid tekstilisi muudatusi tegi libretist Gaetano Rossi. Esmaettekanne toimus 22. mail 1813 Veneetsia Teatro San Benedettos.
Helilooja oli 21-aastane, kui ta selle ooperi komponeeris. Teosest kujunes tema esimene suurt publikumenu nautinud ooper, mida on nimetatud ka Rossini parimate koomiliste (buffo) ooperite "Sevilla habemeajaja" ("Il barbiere di Siviglia") ja "Tuhkatriinu" ("La Cenerentola") kõrval samuti meistriteoseks. Sisaldab meloodilist muusikat, voolavaid aariaid, tempokaid ansambleid ja vaimukat teksti. Ooperi sünnile aitas kaasa tema enda "La pietra del paragone" läbikukkumine Veneetsias, mille asemele taheti võtta mängukavva Carlo Coccia poolt lubatud uus ooper, kuid see ei valminud. Seejärel tehti Rossinile ettepanek kirjutada muusika Anelli libretole "L’italiana in Algeri", millele oli 1808 kirjutanud ebaõnnestunud muusika Mosca. Rossini täitis Veneetsia teatri tellimuse 27 päevaga, ehkki ta ise on väitnud, et 18 päevaga. Seejuures usaldas Rossini retsitatiivide kirjutamise ja aaria "Le femmine d'Italia" komponeerimise tundmatule noorele komponistile. Ooper on tähelepanuväärne sellegi poolest, et Rossini on seganud kokku tõsise ja koomilise ooperi stiili. Avamäng on väga olnud väga populaarne ning sageli esitatav kontsertettekandena.
Publik oli alguses vaenulikult meelestatud, arvates, et tuleb Mosca muusika modifikatsioon. Saalitäis ooperigurmaane taltus aga kiiresti, kui kuulis lahti rulluvat sädelevat teost. Etendus lõppes publiku vaimustushüüetega. Järgmisteks etendusteks ja lavastusteks Vicenzas, Milanos ja Napolis tegi Rossini mitmeid täiendusi ja parandusi vastavalt kasutada olnud lauljate võimetele. Teos oli kohe peale väljatulekut ettekandmisel koguni kolmes Veneetsia teatris korraga, samuti Bolognas, Livornos, Pariisis ja Lissabonis. Oli esimene Rossini ooper, mida esitati Saksamaal. Ooper püsis katkematult kuni 1830. aastani Euroopa ja USA teatrite repertuaaris. Londoni esietendus oli 1819 ja New Yorgis 1831. Aeg-ajalt esitati ka mõnes Itaalia teatris 19. sajandi teisel poolel, mil Rossini populaarsus käis tugevalt alla ja jäi Verdi ning Donizetti varju. 20. sajandi esimene lavastus toimus alles 1925 Torino teatris Conchita Superviaga Isabella osas. Seejärel levis teos taas kiiresti üle Euroopa ja ka Ameerikasse ning on kuulunud rohkem või vähem teatrite püsirepertuaari ka 21. sajandil. Eestis oli see koomiline ooper ettekandmisel Vanemuises 1994. aastal.
Inforegister
Inforegister on andmebaas, mille looja ja omanik on Register OÜ. Seda reklaamitakse veebipõhise tööriistana, mis koondab ettevõtete näitajaid, mis toetavad krediidiotsuste tegemist ja müügivihjete loomist ärilt ärile müügis.
Itaallanna Alžiiris
Rollid
Peamised osad: Mustafà (bass), Elvira (sopran), Zulma (metsosopran), Haly (bass), Lindoro (tenor), Isabella (kontraalt), Taddeo (bass).
Siret
Siret (saksa Sereth, ungari Szeretvásár) on linn Rumeenias Suceava maakonnas.
Inforegister
Inforegistril on sõsarsait Storybook, kus räägitakse lugusid ettevõtetest ja ettevõtete juhtidest (1,8 miljonit arvuti genereeritud lugu).
Siret
Linna haldusalasse kuulub kaks küla: Mănăstioara ja Pădureni.
Itaallanna Alžiiris
Faabula
Tegevus toimub umbes 1805. aasta paiku Alžiiris. Elvira kaebab oma orjatar Zulmale, et abikaasa Mustafà Bei on tema vastu külm ja ükskõikne. Julgust kogunud, proovib Elvira Mustafaga rääkida, kuid mees vastab karmilt, et Elviral on mõttetu teda jätkuvalt tülitada. Mustafà nimelt ei tea, mida naisega peale hakata. Ta käsib oma korsaaride kaptenil Halyl leida talle elavaloomuline eurooplannast naine. Lindoro on sattunud Mustafà kätte vangi ja on nüüd tema lemmikori. Mustafà poolt hüljatud Elvira on heitnud silma Lindorole, keda tema ettevõtmistes abistab Zulma. Mustafà lubab, et Elvira võib Lindoroga abielluda. Lindoro aga mõtleb vaid oma väljavalitule Isabellale. Itaallanna Isabella on koos oma eaka austaja Taddeoga siirdunud kaua kadunud armastatud Lindoro otsingutele. Isabella laev jookseb Alžeeria rannikul karile. Haly viib Mustafàle teate, et ta on leidnud soovitud Euroopa naise. Isabella viiakse Mustafà ette, kellele too otsekohe meeldib. Mustafà asub Isabellaga flirtima. Kaval naine aga soovib, et Lindoro antaks talle orjaks. Selle soovi on Mustafà sunnitud täitma. Lindoro ja Taddeo kavandavad plaani mis on seotud „Pappataci” vennaskonnaga. Selle vennaskonna tegutsemise põhireegliks on palju süüa ja vait olla. Selle liikmeks meelitatakse ka Mustafà. Isabellal, Lindorol ja Taddeol õnnestub purjus Mustafà nina alt laevale põgeneda. Lihtsameelne Mustafà arvab, et just selle näilise põgenemise kaudu testitakse tema valmisolekut kuuluda „Pappataci” vennaskonda. Kui ta saab aru, et on lolliks tehtud, pöördub õnnetu bei taga­si oma hüljatud abikaasa Elvira juurde ja palub talt andestust, teatades, et tal on kõrini ebasiirastest ja petlikest Euroopa naistest.
Inforegister
Ajalugu
Inforegistri tekkelugu ulatub aastasse 2009, mil Marie Rosin (Kreedix OÜ juhatuse liige) hakkas koostöös Tartu Ülikooli arvutiteaduse instituudi tarkvaratehnika vanemteaduri PhD Peep Küngasega looma keskkonda, mis toetaks Kreedixi igapäevast tööd ja taustauuringute tegemist. Marie Rosin on Kreedix OÜ omanik 2004. aastast ja tarkvara arendamiseks asutas Kreedix OÜ 2009. aastal 100% osalusega tütarettevõtte Register OÜ. Küngas lahkus ettevõttest 2018. aasta lõpul.
Võlaturg, Võlaregister ja Meediaregister
Volaturg.ee loodi 2010. aastal eesmärgiga toetada Register OÜ emaettevõtte Kreedixi igapäevast tööd ja pakkuda veebipõhist keskkonda võlanõuetega kauplemiseks. 2011. aasta augustiks oli selgunud, et firmade võlanõuetega kauplemise võimalus ja veebilehe nimi tekitasid potentsiaalsetes kasutajates ekslikult mulje, et veebilehel saab ainult võlgnike taustainfot otsida. Kasutajauuring oli tuvastanud, et firmade taustaotsingu järele on suur nõudlus, seega jagati Võlaturg 2011. aasta augustis neljaks: volaturg.ee, volaregister.ee, inforegister.ee, meediaregister.ee.
Volaturg.ee jäi vaid võlgadega kauplemise keskkonnaks. Selle külastatavus oli 500–1000 unikaalset külastajat kuus ja kuna nõudlus võlanõuete kauplemise järele polnud kõrge, suleti veebileht 2013. aasta aprillis.
Volaregister.ee veebileht loodi krediidihalduse teostamiseks ja võlanõuete haldamiseks. Võlaregistril oli 2000–4000 unikaalset külastajat kuus ning see sai positiivse tagasiside raamatupidajatelt ja krediidihalduritelt. Kuna selle veebilehe sisuks oli ka osa firma taustaotsingutest krediidihalduse toetamiseks, hakkas see segama inforegister.ee toote müüki ja Võlaregister suleti 2013. aasta aprillis.
Meediaregister.ee oli eksperiment, mille raames katsetati, mil määral isikute ja firmade veebimeedias koosmainimiste analüüs aitab kaasa taustauuringutele. Meediaregister saavutas külastatavuse 10 000 – 20 000 unikaalset külastajat kuus, kuid sellele ei leitud head ärimudelit ja 2012. aasta septembris liideti see inforegister.ee-ga ning eraldi veebileht suleti.
Veebirakendus Inforegister
Inforegister loodi 2011. aasta sügisel. Selle eesmärk oli koondada kõigi Eesti ettevõtete üld- ja kontaktiinfo (tegevusala, finantsandmed, kaubamärgid, filiaalid, juhatuse liikmed, omanikud) ning võlataust (sealhulgas maksuvõlad, esitamata maksudeklaratsioonid, võlasaldod ja võlaturu müüginõuete info). Hiljem lisati ka äri- ja omanikevõrgustik.
Inforegistri arengus on olnud kaks peamist faasi. Perioodil august 2011 kuni märts 2013 arendati alfaversiooni, mille käigus optimeeriti veebilehte firmade taustaotsingute teostamiseks. Inforegister.ee külastatavus kasvas kiiresti: kahe aastaga kasvas igakuiste unikaalsete külastajate hulk kuus 30 000-lt 240 000-ni. Veebilehe bounce rate (ühtegi tegevust tegemata kodulehelt lahkunud kasutajate osakaal) langes samal perioodil 34%-lt alla 7%-ni.
2013. aasta märtsis toodi turule versioon 1.0, mida hakati optimeerima kasutajate ja klientide hulga suurendamist silmas pidades. 2018. aasta veebruariks oli veebilehe külastatavus kasvanud 380 000 unikaalse kasutajani kuus.
2019. aasta juunis on Inforegister saavutanud populaarsuselt kõige kõrgema positsiooni ärimeedia turul, mille unikaalsete külastajate arv päevas on 45 000. Kuu jooksul külastab Inforegistrit kokku ligikaudu 600 000 unikaalset kasutajat.
Inforegistri blogi
2013. aastal hakkas ilmuma Inforegistri ajaveeb, kus avaldatakse artikleid Eesti majanduskeskkonna, ettevõtluse, krediidihalduse, turunduse ja müügi teemadel.
Krediidiskoor
2015. aastal töötati koostöös Tarkvara Tehnoloogia Arenduskeskuse ja Tartu Ülikooli andmeteaduritega välja ettevõtete maksejõuetust prognoosiv mudel Krediidiskoor (algse nimega Riskiskoor). Mudeli arendamisel on kasutatud masinõppe meetodeid, mis suudavad tuvastada olulisi seoseid andmetes ja teha nende põhjal prognoose. Krediidiskoor prognoosib ettevõtte maksejõuetuse tekkimise või sundkustutamise võimalikkust järgneva 12 kuu jooksul ja väljendab maksimaalset tõenäosust, et hinnatav ettevõtte jätab täitmata oma kohustused võlausaldaja ees. Krediidiskoori mudeli arvutatud skoorid jäävad vahemikku 0 kuni 1, kus 0 tähendab madalat ja 1 kõrget krediidiriski.
Krediidiskoor on nähtav Inforegistri krediidiraportis ja liidestatud paljude väliste süsteemidega (ERP, CRM).
Ben Mee
pisi|Ben Mee 2016. aastal [[Burnley FC|Burnley särgis]] Benjamin Thomas Mee (sündinud 21. septembril 1989 Sale'is) on Inglismaa jalgpallur, kes mängib kaitsjana Premier League'i klubis Brentford.
Inforegister
Krediidkindlustus
Aastal 2016 asutati Kreedix Kindlustusmaakler OÜ, mis on 100% osalusega Kreedix OÜ tütarettevõte ja omab Finantsinspektsiooni tegevusluba 2017. aastast. Ettevõtte peamiseks tegevuseks on Kreedixi klientide krediidikindlustuse nõustamine krediidikahjude vältimiseks ja krediidikindlustustoodete vahendamine.
Ben Mee
Ta alustas klubikarjääri Manchester Citys, millega liitus 2006. aastal. Debüüdi klubi põhimeeskonnas tegi ta 22. septembril 2010 liigakarika mängus West Bromwich Albioni vastu. Hooaja 2010–11 teises pooles mängis ta laenul Inglismaa esiliiga klubis Leicester City.
2011. aasta juulis suundus ta laenule Inglismaa esiliigasse kuulunud Burnleysse. 2012. aasta jaanuaris sõlmis ta klubiga püsiva lepingu. Esimese värava lõi ta Burnley meeskonnas 28. septembril 2012 mängus Millwalli vastu. Hooajal 2014–15 mängis Mee Burnleyga esimest korda oma karjääri jooksul Premier League'is. Esimese värava Inglismaa kõrgliigas lõi ta 17. jaanuaril 2015 mängus Crystal Palace'i vastu. Burnleys mängis Mee kokku 11 hooaega, neist seitse hooaega Inglismaa kõrgliigas.
Inforegister
Bränditurundus Inforegistris
2018. aasta alguses lisandus tööandja brändi edendamise teenus, milleks avati uus keskkond partnerweb.ee. Inforegistri kliendid saavad portaalis tööpakkumisi sisestada, sealjuures kuvatakse kliendi brändi tööandjana ühes tööpakkumistega edasi ka Inforegistris firmade profiilidel.
Ben Mee
2022. aasta juulis sõlmis ta kaheaastase lepingu Brentfordiga.
Inforegister
ScoreStorybook
2019. aasta jaanuaris asutas Register OÜ 100% osalusega tütarettevõtte Storybook OÜ. Ettevõte arendab veebikeskkonda scorestorybook.ee, mis genereerib Eesti ettevõtete ja ettevõtjate kohta lugusid, sealjuures näidates ka interaktiivseid graafikuid. ScoreStorybook on ühtlasi registreeritud kaubamärgina Euroopa Liidu patendiametis.
Ben Mee
Mee on esindanud Inglismaa kuni 19-, kuni 20- ja kuni 21- aastate koondiseid.
Inforegister
ScoreStorybook
Storybook avas igale Eesti ettevõttele isikliku meedialehe ja sisustas need erinevate artiklitega. Neist kõige suuremat tähelepanu on saanud rubriik "Nutulood", kuid on ka palju teisi lugusid nagu näiteks: Edulugu, Persoonilugu, Ekspordilugu, Riigihankelugu, Tudulugu, Lõpulugu, Tegevuslugu jt. Kokku on lugusid Eesti ettevõtete ja ettevõtjate kohta ligukaudu 1,8 miljonit. Kõik ettevõtted saavad enda meedialehte hallata, kirjutada juurde lugusid jms.
Maineskoor
2019. aasta alguses välja töötatud analüütilises maineskoori mudelis kasutati valdkonna ekspertide derivaate, mille pinnalt töötati välja ärijuhtimise protsesside tunnused ja nende mõju – ühtekokku kasutati ligikaudu 1200 tunnust. Tulemused teisendati valdkonnapõhiselt ettevõtetele nende suuruste järgi ja saavutati tunnustele mõju avaldavad tegurid. Andmeteaduspõhise mainekoori mudelis on kasutusel ka tunnused, mis pärinevad veebist leiduvatel andmetel.
Maineskoor moodustub viie ärijuhtimise protsessi kvaliteedimõõdiku kombinatsioonil: brändijuhtimine, krediidijuhtimine, müügijuhtimine, personalijuhtimine, varade juhtimine.
Finantsprognoos
Prognoosfinantside ennustamise modelleerimises kasutati ettevõtete kvartaalsete käivete minevikuandmeid (allikas: Maksu- ja Tolliamet) ja eelnevate aastate majandusaasta aruannete finantsnäitajaid (allikas: Äriregister), milles aastased näitajad teisendati kvartaalseteks ja arvutati kaalud. Sealjuures võeti arvesse ka sesoonsus ja valdkonnapõhised (EMTAK: 5 klassi) trendid. Ettevõtted, kelle kohta kvartaalseid käibeid ei avalikustata, kuid on olemas tasutud maksude summad (sealjuures töötajate arv), modelleeriti käibeprognoosid eelnevate majandusaasta aruannete pinnalt, millele teisendati tasutud tööjõumaksud ja töötajate arvud, misjärel saadi aegridade kvartaalsed kaalud finantskäibe prognoosiks 2018 ja 2019.
Majandusaasta aruannete näitajate osakaaludes tuvastati masinõppe meetodil ettevõtete trendid ja keskmised (optimaalsed) osakaalud bilansi- ja kasumiaruande ridades ja vastavalt prognooskäibele modelleeriti optimaalsete kaaludega ülejäänud majandusaasta finantsnäitajad.
Rakendusliides REGISTER API
Märtsis 2019 valmis rakendusliides (API), mis võimaldab masinloetaval kujul saada enda süsteemidesse äriinfot Inforegistri platvormilt – reaalajas uuendustega või päringuga. Info on kokku kogutund nii riiklikest kui ka eraallikatest. API väljastab hulgaliselt ka analüütikat (KPI) nii Eesti kui rahvusvaheliste ettevõtete kohta.
Inforegistri ärimudel
2012. aasta mais lisati inforegister.ee-sse kasutajate registreerimise võimalus ja alustati esimeste krediidihaldusega mitteseotud tasuliste teenuste pakkumist. 2013. aasta märtsis, seoses Inforegister 1.0 väljatulekuga, muutus ka ärimudel. Tekkis sisu, millele said ligi vaid registreerunud kasutajad ja sisu, millele oli ligipääs lepingulistel klientidel, nt krediidiraportid ja finantshinnangu raportid. 2014. aasta märtsis lisandusid Inforegistrisse bännerialad ja hakati katsetama reklaami müüki. Alates 2017. aasta veebruarist pakutakse Inforegistris ka bränditurunduse teenust, mis oli vahepealne samm Inforegister 2.0 firma loo rääkimiseni, milleks sai loodud Storybook.
Registreerunud kasutajad ja unikaalsed külastajad
* 2019. aasta statistika on märtsi seisuga
Juhtimine
Register OÜ juhatusse kuuluvad:
Seotud organisatsioonid
Register OÜ on MTÜ Eesti Võlausaldajate Liidu (EVUL) asutajaliige, MTÜ Open Knowledge Estonia toetajaliige ning Eesti Kaubandus-Tööstuskoja liige.
SEMANTiCS 2015
2015. aastal esindas Register Graph API Eestit finalistina rahvusvahelisel SEMANTiCS linkandmete konkursil. SEMANTiCS 2015 konverentsil oli fookuses suurandmete ja linkandmete kasutamine eraettevõtluses, e-kaubanduses, avalikus sektoris ning teadus- ja arendustöös.
European Business Awards 2016
2016. aastal kandideeris Register OÜ koos emaettevõtte Kreedixiga ettevõtlusauhinnale European Business Awards. Konkursil tunnustati Euroopa Liidu silmapaistvamaid ettevõtteid nende saavutuste ja innovatsiooni eest.
9001 ja ISO 14001 sertifikaadid
2016. aastal integreeriti Register OÜ-s ja emaettevõttes Kreedix OÜ ISO 9001:2015 kvaliteedijuhtimise süsteem ja ISO 14001:2015 keskkonnajuhtimise süsteem ning taotleti vastavad sertifikaadid. Kontrolli teostas ja sertifitseerimise viis läbi BM TRADA.
Vana-Kaarli kalmistu
pisi|Kalmistul asub [[Vana-Kaarli kalmistu kabel]] Vana-Kaarli kalmistu on Tallinna Siselinna kalmistute üks osa. Kalmistu suurus on kuus hektarit. Kalmistu (Der Dom-Karls Kirchhof) rajati 1863. aastal, kalmistut kasutas Tallinna Toompea Kaarli kogudus.
Tõnismäel, Hariduse ja Tõnismäe tänava vahel asus Antoniuse kalmistu. Arheoloogiliste esemete, hauapanuste võib oletada, et kalmistule matmise põhiline periood oli 16.–18. sajand. Teine Toompea eeslinna kalmistu asus Endla ja Koidu tänava nurgal. Põhjasõja käigus põles Kaarli puukirik maha, seda ümbritsenud kalmistut aga kasutati veel mõnda aega. Kalmistu Tõnismäel suleti 2. novembrist 1748, viimane teadaolev matus sellele kalmistule toimus 25. septembril 1748.
Venemaa keisrinna Katariina II ukaasiga 19. maist 1772 keelati linnades kalmistute rajamine ja surnute matmine lähemale kui 100 sülda (213 meetrit) lähimast linnaelamust. Võimaluse korral pidi minimaalne kaugus olema 300 sülda. Ukaas kinnitati ka Eestimaa kindralkuberneri ukaasiga 14. märtsil 1773. Ukaasi täitmise tulemusel rajati Tallinnas kolm uut kalmistut: 1774. aastal Tallinna Oleviste ja Niguliste saksa koguduse Kopli kalmistu, Tallinna Toomkiriku saksa koguduse kalmistu väljaspool tollast linna piiri Mõigus ning 1775. aastal vene koguduste Aleksander Nevski kalmistu Juhkentalis.
1782. aasta paiku ostis endise Vana-Kaarli kalmistu maa-ala maja- ja aiaplatsiks kunstkärner (ehisaednik) Wulffgen.
Kalmistule maetuid
Vt Vana-Kaarli kalmistule maetud
Lurssvili
Lurssvili (Corispermum) on nelgilaadsete seltsi rebasheinaliste sugukonda kuuluv rohttaimede perekond.
Nimetus
Perekonna teaduslik nimetus Corispermum on tuletatud kreekakeelsetest sõnadest koris 'lutikas' ja sperma 'seeme'. Wiedemanni eesti-saksa sõnaraamatus (1893) on lurs (omastav lursu) märgitud Saaremaa sõnaks, mille saksa vaste (Wanze) tähendab lutikat. Uuematest murdesõnastikest aga seda sõna ei leia. Ilmselt on eestikeelse nimetuse tuletanud (tõlkinud) ja esimesena kasutusele võtnud Gustav Vilbaste oma taimemäärajas 1925.
Kirjeldus
Lurssviljad on monokarpsed (üheaastased) rohttaimed kitsaste, vahelduvate terveservaliste lehtedega. Taimed on enamasti püstise varrega, sageli juba alusel tugevasti harunenud. Õied on mõlemasugulised, paiknevad varreharude tippudes ja/või lehekaenlais. Õiekate koosneb 1–5 lehekesest või puudub. Vili on ovaalne või piklik, lame või natuke kumer, enamasti tiivulise servaga.
Levik ja kasvukohad
Perekonnas on 65–70 liiki, need on levinud peamiselt Euraasias, aga ka Põhja-Ameerikas (mõnede allikate järgi looduslikud, teiste arvates sissetoodud ja naturaliseerunud liigid). Euroopas teada 11 liiki. Üheaastaste taimedena vajavad avakooslusi: liivaseid või savikaid alasid, kus muu taimkate pole kuigi tihe. Eestis sobivad kasvukohtadena rannaluited ja liivikud, teeservad, jäätmaad, karjäärid jne.
Jaan Rohusaar
Jaan Rohusaar (15. mai 1936 Tallinn – 24. märts 2021) oli eesti ehitusinsener ja tehnikateadlane.
Ta lõpetas 1954. aastal Tapa Keskkooli ja 1960. aastal Tallinna Polütehnilise Instituudi ehitusteaduskonna autoteede ja sildade insenerina. Ta oli samas aastatel 1964–1968 aspirant, kaitses 1968. aastal väitekirja "Исследование работы предварительно напряжённых металлических балок" ning sai tehnikakandidaadi kraadi.
Oli tööstusehitiste ja sildade projekteerija Tööstusprojektis, Maanteeprojektis ja Maaparandusprojektis.
Aastatel 1968–1996 oli ta Eesti NSV Riikliku Kunstiinstituudi ja selle järglaskoolide arhitektuuriteaduskonna vanemõpetaja, 1969–1990 dotsent, 1990–1996 professor, 1979–1989 ehituskateedri juhataja, 1986–1996 arhitektuuriteaduskonna dekaan. Alates 1996. aastast oli ta Tallinna Tehnikakõrgkooli ehitusmehaanika professor.
Teadustöö
Avaldanud töid teraskonstruktsioonide kandevõime suurendamise võimalustest ja optimaalsetest parameetritest ning kõrghariduse probleemidest. 50 teadustrükist, 20 aimearaamatut, 3 õpikut.
Peeter Ruus
Peeter Ruus VR I/2 (25. juuni 1872 Keeni vald (Sangaste kihelkond) – juuli 1934 Tartu) oli Eesti loomaarst ja sõjaväelane (veterinaar-kolonel).
Ta on maetud Valgamaale Ilmjärve kalmistule.
Õunroheline
Õunroheline ehk õunaroheline on üks rohelistest värvitoonidest, õuna värvi heleroheline värvus, šartröösrohelisest tumedam ja külmem, salatirohelisest ja leherohelisest soojem ja heledam.
Variatsioonid
E. F. Glockeri "Grundriss der Mineralogie ..." loeb õunrohelise (apfelgrün) kollase suunas kalduvate roheliste hulgas esimeseks, kõige vähem kollast sisaldavaks ja kirjeldab seda kui puhast heledat rohelist natukese hallikasvalgega. Näitemineraaliks toob ta krüsopraasi, aga ka liguriidi ja spodumeeni.
1821. aasta värviõpik "Werner's Nomenclature of Colours" näitab õunrohelist (apple green) jaheda heleda rohelisena, mis on segatud smaragdrohelisest ja natukesest hallikasvalgest. Värvuse näideteks toob ta rohelise öölase (Green Broom Moth) tiibade alakülje ja krüsopraasi.
ISCC-NBS-i värvide tähistamise süsteemi värvinimede käsiraamat "Color: universal language and dictionary of names" määratleb õunrohelist (Apple green) ereda, murtud või keskmise kollarohelisena, või siis murtud, heleda või keskmise kollakasrohelisena.
Kunstitarvete tootja Cansoni Mi-Teintes' seeria pastellpaberi üks toone on vert pomme 'õunaroheline', selle toon on mandlirohelisest tumedam jahedavõitu roheline ja eesti keelde on see tõlgitud rohelisena.
Pantone värvitoon 15-0543 Apple Green on tuntavalt kollakasroheline keskmise tumedusega toon
Veebivärv Apple Green on keskmise tumedusega soe roheline.
Kasutamine
Kasutatakse moes, kaubanduses ja sisekujunduses tekstiilide ja tarbeesemete värvuse kirjeldamiseks.
Sisekujunduses peetakse seda värskeks ja oma iseloomuga värviks, mis pole üleliia tõsine ja mis sobib hästi mõne pilkupüüdva suurema pinna värviks. Teised soovitavad seda rõõmsameelse värvina, mis annab ruumile päikeselise mulje.
Noblesse oblige
Noblesse oblige on prantsuskeelne laiemalt kasutatav väljend, tähistamaks väärikust kuulumisest mingisse seltskonda ehk kohustust olla väärikas oma päritolu tõttu. Eesti keeles kasutatakse selle tõlkena väljendit "seisus kohustab".
Selle väljendiga rõhutatakse arusaama, et võimu, heaolu ja autoriteediga kaasneb ka kohustus ja vastutus.
Seda kasutas (arvatavasti trükis esimesena) Honoré de Balzac oma raamatus "Le Lys dans la vallée" (ilmus 1836, eestikeelne pealkiri "Liilia orus").
Lista över franska uttryck i svenska språket
Toomas Asser
pisi|Rektor professor Toomas Asser Eesti rahvusülikooli 100. aastapäeva aktusel. Foto: Andres Tennus, Tartu Ülikoolpisi|Rektor professor Toomas Asseri inauguratsioonikõne Tartu Ülikooli aulas 24. augustil 2018. Foto: Andres Tennus, Tartu Ülikool Toomas Asser (sündinud 14. juulil 1954 Jõhvis) on eesti arstiteadlane, Eesti Teaduste Akadeemia liige (2011) ja alates 1. augustist 2018 Tartu Ülikooli rektor.
Elukäik
Ta on lõpetanud Nõo Keskkooli (1973) ja Tartu Riikliku Ülikooli arstiteaduskonna (1979).
1987. aastal sai Asser Moskva N. Burdenko nimelise Neurokirurgia Instituudi juures meditsiinikandidaadi kraadi väitekirjaga "Aju verevoolu regulatsiooni küsimused ja stereotaktilised operatsioonid originaalse termokauteri kasutamisega".
Aastatel 1979−1989 oli ta Tartu Ülikooli Närvikliiniku assistent, 1989−1995 samas dotsent. 1988−1989 stažeeris Tohoku Ülikooli Ajuhaiguste Instituudis (Jaapan). Alates 1995. aastast on Asser Tartu Ülikooli neurokirurgia professor. 1996–2018 oli Asser Tartu Ülikooli Kliinikumi Närvikliiniku juhataja ning aastatel 2000–2009 samaaegselt ka Tartu Ülikooli arstiteaduskonna dekaan. Toomas Asser on tunnustatud klinitsist: aastatel 1979−2018 töötas ta SA Tartu Ülikooli kliinikumis (varem Maarjamõisa haigla) neurokirurgina, alates 2018. aastast neurokirurg-konsultandina.
2012–2018 oli Asser Tartu Ülikooli nõukogu liige. 26. aprillil 2018 toimunud erakorralistel rektorivalimistel valiti ta Tartu Ülikooli rektoriks.
Eesti Teaduste Akadeemia liikmeks arstiteaduse alal valiti ta 2011. aastal. Ta kuulub akadeemias bioloogia, geoloogia ja keemia osakonda ning on alates 2014. aastast sama osakonna juhataja. On Eesti TA arstiteaduse ja tervishoiu alalise komisjoni (ATSAK) liige.
15. veebruaril 2023.a esitas Tartu Ülikooli meditsiiniteaduste valdkonna nõukogu professor Toomas Asseri taas Tartu Ülikooli rektori kandidaadiks. Tema vastaskandidaadid on Tartu Ülikooli makroökonoomika professor, sotsiaalteaduste valdkonna dekaan ja Eesti majandusteadlane Raul Eamets ning Tartu Ülikooli bioinformaatika professor ja andmeteaduse õppetooli juhataja Jaak Vilo.
20. aprillil 2023 valis 292-liikmeline valimiskogu 168 häälega Asseri taas Tartu Ülikooli rektoriks. Valimiskogusse kuulusid Tartu Ülikooli nõukogu, senati, valdkondade nõukogude ja üliõpilasesinduse liikmed ning professorid.
Teadustöö
Toomas Asser on avaldanud enam kui 200 teaduspublikatsiooni ja tema juhendamisel on kaitstud üksteist doktoritööd.
Tema teadustöö põhisuundadeks on aju veresoonte haigused, ajuarterite aneurüsmide kirurgiline ravi, Parkinsoni tõve kirurgiline ravi, aju süvastimulatsioon, ajukasvajate patomorfoloogia ja epidemioloogia, närvisüsteemi maliigsete kasvajate diagnostilised markerid ja ravitulemust määravad tegurid.
Mitmekomponentne reaktsioon
Mitmekomponentne reaktsioon on keemiline protsess, milles osaleb kolm või enam lähteühendit (komponenti), mis moodustavad ühe produkti.
Toomas Asser
Teadustöö
Erialaselt on Toomas Asser aastate jooksul panustanud eri erialaseltside töösse, olles Eesti Arstide Liidu, Eesti Neuroloogide ja Neurokirurgide Seltsi, Eesti Liigutushäirete Seltsi, Sotsiaalministeeriumi neurokirurgia erialakomisjoni liige. Ta on olnud juhtrollides ka rahvusvahelistes erialaorganisatsioonides, tegutsedes Euroopa Neurokirurgide Seltside Assotsiatsiooni neurokirurgide koolituskomitee liikme ja asepresidendina, Balti Neurokirurgide Assotsiatsiooni juhatuse liikme ja presidendina, Euroopa Eriarstide Ühenduse neurokirurgia sektsiooni täidesaatva kogu ja Euroopa Ajunõukogu juhtkomitee liikmena. Erialase akadeemilise teadustöö edendamiseks on Asser osalenud ajakirjade Eesti Arst ning Acta Neurochirurgica, The European Journal of Neurosurgery, Acta Neurologica Scandinavica toimetuskolleegiumite töös.
Mitmekomponentne reaktsioon
Näiteks Ugi reaktsioon, milles neli komponenti (ketoon või aldehüüd, amiin, isotsüaniid ja karboksüülhape) liituvad andes α-atsetüülamiinokarboksüülamiidi.
Toomas Asser
Ühiskondlik tegevus
Toomas Asser on Eestis aktiivne ühiskonnategelane, muu hulgas on ta Vabariigi Valitsust nõustava teadus- ja arendusnõukogu liige, Rektorite Nõukogu juhatuse esimees ja Eesti Tööandjate Keskliidu volikogu liige.
Asser osaleb ka Euroopa kõrghariduse ja teaduspoliitika kujundamisel rahvusvaheliste võrgustike juhtorganite liikmena: ta on Euroopa teadusülikoolide võrgustiku The Guild juhatuse liige, Coimbra Grupi rektorite nõuandva kogu liige, Enlight võrgustiku juhtkomitee liige ja CELSA ülikoolide alliansi president. Asser on hinnatud esineja Euroopa kõrghariduse tulevikku käsitlevatel konverentsidel (2023. aastal näiteks ScienceBusiness aastakonverents, LERU võrgustiku uusaastadebatt).
Suur atraktsioon
"Suur atraktsioon" on 1974. aastal valminud Nõukogude Liidu mängufilm.
Süžee
Lihtne tüdruk Daša unistab tsirkuseartistiks saamisest. Pärast mitmete takistuste ületamist õnnestub tal lõpuks oma unistus teoks teha.
Pruun lõikhein
pisi|Pruun lõikhein Pruun lõikhein (Cyperus fuscus) on lõikheinaliste sugukonda kuuluv taimeliik.
Ta on Eestis arvatud II kaitsekategooriasse (seisuga 2012).
Euroopa Liidu rändepoliitika
Euroopa Liidu (EL) rändepoliitika on põhimõtete, normide ja meetodite kogum, mida ELi liikmesriigid kasutavad eurotsooni rändeprotsesside reguleerimiseks.
Lähis-Ida ja Aafrika riikide majanduslikust ja poliitilisest ebastabiilsusest põhjustatud rändekriisi tõttu on selle olukorra lahendamine muutunud võtmetähtsusega ülesandeks rahvusvahelisel areenil, sealhulgas ka ELi jaoks.
Solidaarsuse põhimõte
Põhimõte on kutsuda üles tänapäeva ühiskonda astuma vastu sotsiaalsetele raskustele kui ühtsele süsteemile, kus jaotatakse sotsiaalset rikkust ümber tugevatelt vähem võimsatele. Selle väljendamiseks austatakse inimõigusi, koordineeritakse poliitilisi ja sotsiaalseid jõude, et lahendada rändeküsimusi.
ELi riigid toetavad pagulasi mitme meetmega. Näiteks loodi Tritoni projekt Prantsusmaa, Soome, Malta jt osalusel. Projekti eesmärk oli patrullida ELi merepiiridel Süüriast, Liibüast ja Türgist pärit pagulasi, et nad loata sisse ei tungiks, samuti neid päästa. Projektiga liitus rohkem riike, koguarvuks sai 21. Selle projekti tulemusel päästeti Itaalia ja Kreeka suurest pagulaste sissevoolust. Operatsioon viidi lõpule 2018. aastal, kui loodi projekt Themis.
Kui varem sõltus solidaarsuse avaldamine riigist endast (näiteks Poola ei võtnud pagulasi vastu), siis 23. septembril 2020 võttis Euroopa Komisjon vastu uue rände ja poliitilise varjupaiga pakti, mis loob tasakaalu vastutuse õiglase jagamise ja solidaarsuse põhimõtete vahel. Euroopa Komisjoni president Ursula von der Leyen ütles:"Täna pakume välja Euroopa lahenduse, et taastada usaldus liikmesriikide vahel ning kodanike usaldus meie võime vastu hallata rännet ühtse liiduna. EL on teistes valdkondades juba tõestanud, et suudab lahknevate seisukohtade lähendamiseks astuda erakorralisi samme. Oleme loonud keeruka siseturu, ühisraha ja enneolematu taastekava meie majanduse taastamiseks. Käes on aeg leida lahendus rände ühise haldamisega seotud probleemidele, tagades, et solidaarsus ja vastutus oleksid õiglaselt tasakaalus."
Pagulaste ümberasustamine euroalal
ELi siseministrid otsustasid 22. septembril 2015 vastu võtta Euroopa pagulaste riiklike kvootide süsteemi. See kokkulepe vähendab pagulaste voogu Kreekas ja Itaalias ning jaotab nad proportsionaalselt ELi riikide elanikkonnaga. Ümberasumisel võeti arvesse selliseid majanduslikke ja demograafilisi tegureid nagu SKP, rahvastik, töötuse määr ja nii edasi.
ELil on pagulaste riigiti jaotamiseks lai õiguslik raamistik. Näiteks kehtib praegu Dublin III määrus, mille kohaselt pole pagulastel õigust valida oma asukohariiki. Nad peavad jääma esimesse riiki, kuhu nad ELis jõuavad. Kui nad soovivad kolida mõnda teise riiki, peavad nad alustama oma algsest saabumispunktist.
Määrust kohaldatakse nende riikide suhtes: Suurbritannia, Poola, Island, Tšehhi Vabariik, Austria, Portugal, Iirimaa, Taani, Belgia, Rumeenia, Itaalia, Eesti, Bulgaaria, Slovakkia, Läti, Soome, Küpros, Sloveenia, Leedu, Prantsusmaa, Hispaania, Luksemburg, Saksamaa, Rootsi, Malta, Kreeka, Šveits, Norra, Ungari ja Holland.
Euroopa Liidu rändeametid
FRONTEX
FRONTEX (Euroopa Piiri- ja Rannikuvalve Amet) on välispiiride kaitse eest vastutav ELi amet.
Ülesanded:
EASO
EASO (Euroopa Varjupaigaküsimuste Tugiamet) on amet, mille on loonud EL, et suurendada liikmesriikide koostööd varjupaiga valdkonnas, parandada Euroopa ühise varjupaigasüsteemi rakendamist ja toetada surve all olevaid liikmesriike.
FRA
FRA (Euroopa Liidu Põhiõiguste Amet) töötab inimõiguste edendamise ja kaitsmise nimel ELis, sealhulgas seoses rändajatega.
eu-LISA
eu-LISA (Vabadusel, Turvalisusel ja Õigusel Rajaneva Ala Suuremahuliste IT-süsteemide Operatiivjuhtimise Euroopa Liidu Amet) vastutab teise põlvkonna Schengeni infosüsteemi (SIS II), viisainfosüsteemi (VIS) ja EURODACi (sõrmejälgede andmebaas) kesksete komponentide operatiivjuhtimise eest.
Europol
Rotenburg (Wümme)
Rotenburg an der Wümme (ka Rotenburg (Wümme); Rotenburg in Hannover) on linn Saksamaal Alam-Saksi liidumaal Rotenburgi kreisis.
Linn on Rotenburgi kreisi keskus. Linna pindala on 98,81 km². 31. detsembril 2017 elas seal 21 694 inimest.
Rotenburg asub Wümme jõe ääres, mis asub Elbe ja Weseri jõe vahel umbes samal laiuskraadil Hamburgi ja Bremeniga, viimane asub 40 km läänes. Seda kutsutakse sageli "Rotenburg (Wümme)", et eristada seda Rotenburg an der Fuldast Hessenis ja Rothenburg ob der Tauberist Baieris.
Ajalugu
thumb|Raekoda Linn asutati 1195. aastal, kui Verdeni vürstlik piiskop Rudolf I ehitas piirkonda linnuse. Siis kuulus linn Verdeni vürstlikule piiskopkonnale, mis loodi 1180. aastal. Linnus sai nime telliste värvist (rot tähendab punast, Burg linnust). Külgnev asula jäi kuni 19. sajandini väikeseks külaks.
1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga, mille katkestas Taani okupatsioon aastatel 1712–1715. Sealt alates valitses seda Hannoveri kroon.
Rootsi periood
Pärast Kolmekümneaastast sõda Verdeni piiskoppide võim lõppes ja Rotenburgist sai osa sekulariseeritud Verdeni vürstkonnast Rootsi võimu all. Sel perioodil ehitasid uued valitsejad linnusest moodsa kindluse eelpostina Stade peakindluse kaitseks. See ümberehitustöö nõudis linna lääneosa lammutamist, mis tegi vajalikuks peamise asustusala nihutamise itta. Isegi kihelkonnakirik tuli maha võtta ja viia praeguse linnakiriku asukohta.
Skåne sõjas aastatel 1675–1676 vallutati linn sõjalise kampaania ajal Taani ja mitme Saksa-Rooma riigi osariigi liidu poolt ja see jäi liitlaste kätte sõja lõpuni 1679. aastal. Pärast Saint-Germaini rahu 1679. aastal anti Rotenburg Rootsile tagasi.
Linnus jäi töötama kuni umbes 1680. aastani. Pärast seda jäeti see maha; ehitised purustati ja vaid kindlustusi uuendati kohati. Pärast 1843. aastat tasandati viimased vallid. Tänaseks on see kohaliku ajaloomuuseumi maastik. Aastatel 1626–1835 oli linnas seitse tulekahju, mis hävitasid märkimisväärse osa linna taristust. Rootsi võim kestis kuni linna vallutamiseni Taani poolt 1712. aastal.
Hilisem ajalugu
thumb|Pronksi valatud [[Carsten Eggersi poolt: "Drei Generationen" (Kolm põlvkonda); Wümme keskosa]]
Euroopa Liidu rändepoliitika
Rändestatistika Euroopa Liidus
2014. aastal saabus Lähis-Ida raske olukorra tõttu Eurostati andmetel ELi umbes 627 000 inimest, mis oli 25 aasta kõrgeim näitaja. Kuid suurim tulemus registreeriti 2015. aastal. Sel aastal saabus ELi hinnanguliselt miljon kuni 1,8 miljonit inimest. Rändajate arv oli ebaühtlaselt jaotunud, paljud valisid elamiseks näiteks Saksamaa, Prantsusmaa, Belgia, Austria või Itaalia. Ainuüksi Saksamaale saabus üle 1,3 miljoni inimese.
Saami meedia
Põhjasaami meedia
Põhjasaami keeles ilmuv suurim ajaleht on Guovdageaidnus ja Kárášjohkas toimetatav viis korda nädalas ilmuv Ávvir, mis sündis ajalehtede Áššu ja Min Áigi ühinemisel aastal 2008.
Nii Norra, Soome kui ka Rootsi rahvusringhäälingul on põhjasaamikeelne raadioprogramm. Kolme rahvusringhäälingu koostöös toodetakse argipäeviti põhjasaamikeelseid teleuudiseid.
Jocelyne Loewen
Jocelyne Rae Loewen (sündinud 1. novembril 1976 Alberta provintsis) on Kanada näitleja.
Eesti Arhiiv Ühendriikides
Eesti Arhiiv (Ameerika) Ühendriikides (inglise Estonian Archives in the U.S., Inc.) on USAs New Jersey osariigis Lakewoodis asuv arhiiv, kus säilitatakse väliseestlaste (sh Ameerika eestlaste) tegevuse käigus tekkinud dokumente. Arhiiv asutati 1969.
Bexley linnaosa
Bexley on linnaosa Londoni idaosas. Bexley põhjapiiriks on Thames.
Linnaosa loodi 1965. aastal.
2011. aastal olid elanikest 77,3% on valgenahalised britid, 6,9% Aafrika neegripäritolu, 3,2% muud valgenahalised ja 3% India päritolu.
Linnaosa jaguneb 21 paikkonnaks.
Tōkyō Ülikool
pisi|Tōkyō Ülikooli logo
pisi|Yasuda Auditoorium Tōkyō Ülikooli Hongō linnakus Tōkyō Ülikool (東京大学) on kõrgõppeasutus Jaapanis Tōkyō linnas. Ülikoolis õpib 30 000 üliõpilast, kellest 4200 on välismaalased.
Ülikooli loetakse kõige prestiižikamaks õppeasutuseks Jaapanis.
Õppeasutus asutati Meiji ajastul 1877. aastal väiksemate koolide liitmise teel.
Tōkyō Ülikooli logol on kujutatud kahte hõlmikpuulehte.
Jäämeri (maal)
„Jäämeri“ (saksa keeles „Das Eismeer“) on saksa kunstniku Caspar David Friedrichi (1774–1840) teos.
Segaduse tõttu autori teise polaarmaastikku kujutava teosega tunti 1965. aastani maali ka nimetuse „Luhtunud lootus“ (saksa keeles „Die gescheiterte Hoffnung“) all.
Lumine onn
„Lumine onn“ (saksa keeles „Verschneite Hütte“) on saksa kunstniku Caspar David Friedrichi (1774–1840) teos.
Niidurautsik
Niidurautsik (Myrmica rubra) on kiletiivaliste seltsi kuuluv putukaliik.
Putukat on ka Eestis.
Milne Bay provints
Milne Bay provints on 1. järgu haldusüksus (provints) Paapua Uus-Guineas. Asub riigi kaguosas ning hõlmab Paapua poolsaare tipu ning palju saari, nende seas ka D'Entrecasteaux' saared, Kiriwina saared ja Louisiade'i saarestik.
🇵🇬
Valimisliit Rahvarinne
Valimisliit Rahvarinne oli Eesti valimisliit.
Liit moodustati 25. mail 1992 Eesti Rahva-Keskerakonna ja Eestimaa Rahvarinde eestseisuse vahel. 11. juulil 1992 ühinesid liiduga Eesti Naisliit ja Eestimaa Rahvaste Ühendus.
DrumAttack
DrumAttack on eesti trummarite duo, mille moodustavad Hele-Riin Uib ja Laura Välja.
Valimisliit Rahvarinne
Liit osales 1992. aasta riigikogu valimistel, kus koguti 56 124 häält ehk 12,25% koguhäältest. Selle tulemusega sai liit riigikogus 15 kohta.
DrumAttack
Eesti Laul 2013 esitavad nad koos Teele,Tuuli ja ULA-ga laulu "Ring the Alarm".
Elektroonikakomponent
Üks esimesi elektroonilisi komponente oli elektronlamp (triood leiutati 1906). Neid elektrovaakumseadiseid hakkasid asendama pooljuhtseadised (pooljuhttriood transistor 1947). Eelmise sajandi viimastest aastakümnetest peale on kõige laiemalt kasutatav elektroonikakomponent kiip – pooljuhttehnoloogias valmistatud integraallülitus.
Elektroonikakomponente on palju liike ja tüüpe. Neid saab liigitada mitmeti.
Lineaarkomponendid ja mittelineaarkomponendid
Lineaarkomponentide puhul kehtib superpositsiooniprintsiip ja nende omadusi määravad parameetrid ‒ aktiivtakistus, mahtuvus ja induktiivsus ‒ ei sõltu selle elektriahela olekust, millesse nad kuuluvad.
Mittelineaarkomponentide puhul superpositsiooniprintsiip ei kehti ja kui komponendile rakenduv pinge või teda läbiv vool muutub, siis muutuvad ka komponendi parameetrid. Vahelduvvooluahelais võib mittelineaarkomponendi väljundis leiduda sagedusi, mis sisendis puuduvad.
Mittelineaarse pinge-voolu tunnusjoonega on diood ja muud pooljuhtsiirdega seadised. Selle tunnusjoone mittelineaarsusel põhineb termistoride ja varistoride talitlus. Hüstereesiga mittelineaarkomponent on memristor.
Passiivkomponendid ja aktiivkomponendid
[Passiivsed elektroonikakomponendid ehk passiivelemendid on niisugused komponendid, mille parameetrid jäävad sõltumata ahela pingest või voolust püsivaks ja millel puudub võimsusvõimendus. Tüüpilised passiivkomponendid on mingi füüsikalise omaduse kandjad –  takistid, kondensaatorid ja induktiivpoolid.
Aktiivsete elektroonikakomponentide ehk aktiivelementide põhitunnus on võimsusvõimendustoime (nagu näiteks transistoril), ent nende hulka loetakse ka mittelineaarkomponendid, nende seas iga liiki dioodid.
Enamik passiivseid komponente (takistid, kondensaatorid, induktiivpoolid). ei ole oma tööpõhimõtte poolest elektroonsed. Tihti passiivseteks (mittevõimendavateks) komponentideks peetavad dioodid on aga oma olemuse poolest elektroonsed komponendid ja võivad erijuhtudel toimida ,võimendavate komponentidena (nt tunneldiood).
Diskreetkomponendid ja integraalkomponendid
Diskreetkomponent on ühe kindla otstarbega jagamatu üksikosa, millel on eraldi kest ja kontaktviigud. Diskreetkomponendid on näiteks takisti, kondensaator, diood, transistor, elektronlamp, ka induktiivpool, trafo, samuti elektromehaanilised kontaktseadised: pistikühendused, lülitid ja releed.
Integraalkomponendi ehk kiibi elektroonikalülitus koosneb paljudest elektroonikaelementidest (peamiselt lülitirežiimis töötavatest väljatransistoristruktuuridest), mis koos nendevaheliste ühendustega on valmistatud lahutamatu tervikuna ühtses tehnoloogiatsüklis.
Piimahambad
pisi|Äratulnud piimahambad Piimahambad on esimesed hambad, mis kasvavad inimestel ja enamikul teistel imetajatel enne jäävhambaid.
Piimahambad hakkavad lõikuma inimestel 6 kuu kuni 1 aasta vanuselt ja on väiksed ning piimjas-sinaka värvusega.
Kuna imikul pole hambaid näha, on need osaliselt olemas igemetes, kus need arenevad edasi. kõigepealt areneb hamba krooniosa ning kui see on arenenud, hakkab arenema juur.
Piimahambad lasevad lapsel tahket toitu süüa.
Lapsed hakkavad oma piimahambaid kaotama umbes 6 aastaselt. Selle käigus on arenemas piimahammaste taga jäävhambad, mis kasvades "sulatab" piimahamba lühema juure ära, mis lihtsustab hammaste vahetumist.
Alexanderi maakond (Illinois)
thumb|Hornshoe järv
Alexanderi maakond (Alexander County) on kõige lõunapoolsem maakond USA-s Illinoisi osariigis.
Maakonna halduskeskus ja suurim linn on Cairo.
Maakonna pindala on 610 km². Veepindala on 44 km².
Elanike arv oli 2010. aasta rahvaloenduse järgi 8238. Aastal 2000 oli elanike arv 9590.
Ajalugu
Alexanderi maakond moodustati 1819. aastal Unioni maakonna osast. Maakond on saanud nime maakonna esimeses halduskeskuses Americas praktiseerinud arsti William M. Alexanderi järgi. Alexanderist sai 1820. aastate algul Illinoisi esindajatekoja spiiker.
Kliima
Madalaim kuu keskmine temperatuur jaanuaris on maakonna halduskeskuses Cairos −3 °C (26 °F) ja kõrgeim juulis 32 °C (90 °F). Madalaim temperatuur on mõõdetud 1985. aasta jaanuaris −24 °C (−12 °F) ja kõrgeim temperatuur 1954. aasta juunis 40 °C (104 °F). Keskmine kuu sajuhulk varieerub 77 mm septembri ja mai 121 mm vahel.
Umara
Umara (vene keeles Умара) on saar Ohhoota meres. Halduslikult kuulub see Magadani oblastisse.
Saar on 0,9 km pikk ja asub rannikust 1 km kaugusel. Kõrgeim koht on 77 m merepinnast. Saarel on merelindude vaatluskoht.
Visuaallennureeglid
Visuaallennureeglid (ingl visual flight rules, akronüüm VFR) on reeglite kogum, millest lähtuvalt juhib piloot õhusõidukit piisavalt hea nähtavusega ilma korral. Ilmastikutingimused peavad olema paremad kui VFR-lennu miinimumväärtused, mille on sätestanud piirkonna lennundust reguleeriv amet. Visuaallennul peab piloot suutma õhusõidukit juhtida nii, et maa- või merepind on pidevalt nähtav, vältides takistusi ja teisi õhusõidukeid visuaalselt. Juhul kui ilmastikutingimused on halvemad kui sätestatud visuaallennu miinimumid, on piloodid kohustatud järgima instrumentaallennureegleid (IFR), mille korral juhindutakse peamiselt instrumentidest, mitte nähtavatest parameetritest. Mõningatel juhtudel on võimalik lennujuhtimisüksuselt saada eri-VFR-lennu luba.
Euroopa Liidu riikides ning nende riikide registreerimistunnustega õhusõidukitega viiakse VFR-lend läbi tingimustes, milles nähtavus ja õhusõiduki kaugus pilvedest on võrdsed või suuremad kui need, mille on sätestanud Rahvusvaheline Tsiviillennunduse Organisatsioon (ICAO). Euroopa Komisjon on kehtestanud rakendusmäärusega nr 923/2012 lennureeglid, sealhulgas visuaallennureeglid, mis kehtivad ka Eestis ning millele on kehtestatud mõned riigisisesed erandid. Tabel on koostatud Lennuliiklusteeninduse AS-i avaldatud "ENR 1.2 VISUAALLENNUREEGLID" põhjal .
Piirangud
Tihedalt asustatud piirkondade või vabaõhukogunemiste kohal ei tohi visuaallennureeglite kohaselt lennata madalamal kui 300 m (1000 jalga) ning seda kõrgeimast takistusest 600 meetri raadiuses. Väljaspool eelmainitud piirkondi ei tohi lennata madalamal kui 150 m (500 jalga) kõrgeimast takistusest 150 meetri raadiuses. VFR-lende tohib sooritada ka öösel, kuid sel juhul ei tohi lennata allpool minimaalset kehtestatud lennukõrgust või mägistel aladel allpool 600 m kõrgeimast takistusest. Visuaallennureeglite järgi ei tohi sooritada lende kõrgemal kui FL 195 (19 500 jalga) ega helikiiruselähedasel või ülehelikiirusel välja arvatud juhul, kui pädevalt asutuselt on saadud luba.
Eri-VFR-lennud
VFR-lennud võivad startida ja maanduda tingimustes, kus lennuvälja lähialas on pilvekõrgus madalam kui 450 m (1500 jalga) või nähtavus maal alla 5 km vaid siis, kui selleks on saadud lennujuhtimisüksuse luba eri-VFR-lennuks lähialas. Sellisel juhul peab lend toimuma väljaspool pilvi, nähtavus nii lennul kui ka maal peab olema vähemalt 1500 m või kopterite puhul vähemalt 800 m ning indikaatorkiirus võib olla kuni 140 sõlme. Erijuhtudel, milleks peab lennujuhtimisüksuselt loa saama, võivad kopterid lennata ka nähtavusega alla 800 m, et osutada arstiabi või teha otsingu-, pääste- või tuletõrjelende.